എംബാപ്പെയ്ക്ക് വേണ്ടി സ്വപ്നതുല്യമായ ഓഫറുമായി റയല് മാഡ്രിഡ്, നിരസിച്ച് പിഎസ്ജി പിഎസ്ജിയുമായി കരാര് പുതുക്കാന് തയ്യാറാകാത്ത കെലിയന് എംബാപ്പെയെ സ്വന്തമാക്കാന് റയല് മാഡ്രിഡ് നീക്കം നടത്തുന്നതായി റിപ്പോര്ട്ട്. ഇഎസ്പിഎന് റിപ്പോര്ട്ട് പ്രകാരം ഫ്രഞ്ച് മുന്നേറ്റനിര താരത്തിനു വേണ്ടി 160 മില്യണ് യൂറോയാണ് റയല് മാഡ്രിഡ് വാഗ്ദാനം ചെയ്തത്. എന്നാല് റയല് മാഡ്രിഡിന്റെ ഓഫര് പിഎസ്ജി ഉടനെ തന്നെ നിരസിച്ചുവെന്നും റിപ്പോര്ട്ടില് പറയുന്നു. പിഎസ്ജിയുമായി ഈ സീസണ് കഴിയുന്നത് വരെയാണ് എംബാപ്പെയ്ക്ക് കരാറുള്ളത്. കരാര് പുതുക്കാനുള്ള പിഎസ്ജിയുടെ ഓഫറുകള് എംബാപ്പെ ഇതുവരെയും സ്വീകരിച്ചിട്ടില്ല. ഇതോടെ ട്രാന്സ്ഫര് വിന്ഡോ അവസാനിക്കുന്നതിനു മുന്പ് താരത്തെ ടീമിലെത്തിക്കാനുള്ള ശ്രമത്തിലാണ് റയല് മാഡ്രിഡ്. അതേസമയം 160 മില്യണ് യൂറോയുടേതിനു പകരം 200 മില്യണ് യൂറോയുടെ ബിഡ് റയല് മാഡ്രിഡ് നല്കിയാല് താരത്തെ വിട്ടുകൊടുക്കുന്ന കാര്യം പിഎസ്ജി പരിഗണിച്ചേക്കുമെന്നാണ് സൂചന.ഏകദേശം 1400 കോടിയുടെ ഓഫറാണ് നിലവില് റയല് മുന്നോട്ട് വെച്ചിരിക്കുന്നത്. ലയണല് മെസ്സികൊപ്പം എംബാപ്പെയെയും ടീമില് നിലനിര്ത്താനുള്ള ശ്രമത്തിലാണ് പിഎസ്ജി. അതേസമയം റയല് തങ്ങളുടെ ഓഫര് ഉയര്ത്തിയേക്കാനും സാധ്യതയുണ്ട്. അനുബന്ധ വാര്ത്തകള് ഇതിനെക്കുറിച്ച് കൂടുതല് വായിക്കുക : പിഎസ്ജി റയല് മാഡ്രിഡ് ഫുട്ബോള് എംബാപ്പെ Psg Football Mbappe Real Madrid